
DISPUTATIO  MEDICA 


INAUGURALIS, 

DE 


PNEUMONIA. 


AUCTORE  GULIELMO  HENDERSON. 


Piio  themate  Pneumoniam  selegi,  quippe 
quae  malum  sit  quod  postulat  summam  at¬ 
tentionem  medici,  haud  minus  propter  fre¬ 
quentiam,  quam  gravissimos  effectus.  '  Fere 
nullus  morbus  magis  periculosus  est,  et  pau¬ 
ci  quibus  medica  ars  plus  levaminis  adferre 
valeat.  Nulla  pars  corporis,  quam  pulmo¬ 
nes,  saepius  inflammationi  patet,  et  organa 
sunt,  adeo  necessaria  vitae,  ut  non  possint 
interrumpi  per  brevissimum  tempus  sine  in¬ 
stantis  mortis  periculo.  Pneumonia  bene 
a  celeberrimo  Cullen  definitur,  Pyrexia, 

dolor  in  quadam  thoracis  parte, respiratio 
‘‘  difficilis,  tussis;”  et  dantur  ab  eodem  duae 
species,  nempe  Peripneumonia  et  Pleuritis ; 
in  prima  specie  inflammatio  putatur  occu¬ 
pare  pulmones  ipsos,  et  in  pleuritide,  pleu¬ 
ram,  pulmones,  vel  internum  thoracis  occu¬ 
pare,  sed  sane  talis  distinctio  levis  momenti 
est,  quod  omnes  fere  eandem  rationem  me¬ 
dendi  postulant. 

MORBI  HISTORIA, 

Pneumonia  plerumque  hieme  et  vere, 
saepe  autumno,  sed  raro  aestate,  semet  os¬ 
tendit.  Post  mutationes  caeli  subitaneas, 
frequentissime  invadere  solet.  Ei  magis 
patent  adulti,  quam  juniores,  mares  quam 
foeminae,  et  ii,  qui  temperamentum  sangui¬ 
neum  habent.  Primam  Pneumoniae  accessio¬ 
nem  plerumque  designat  paroxysmus  febri¬ 
lis,  et  languorem,  lassitudinem,  aliquando  a- 
norexiam,  nauseam,  etiamqiie  bilis  vomitio¬ 
nem,  cum  doloribus  fugacibus,  qui  in  cor- 

pus  universum  se  diffundunt,  sentit  aegro¬ 
tus.  Deinde  horrores  frigidi  accedunt,  ca¬ 
lor  auctus,  sitis,  anxietas,  respiratio  celeris, 
capitis  dolor,  pulsus  durus,  plenus  et  fre¬ 
quens,  et  alia  pyrexiae  signa  excipiunt. 
Postquam  haec  signa  paucas  horas  manse¬ 
runt,  spiritus  magis  difficilis  et  laboriosus 
evadit,  et  aegrotus  dolorem,  in  aliqua  tho¬ 
racis  parte,  percipere  incipit.  Dolor  plerum¬ 
que  acutus  est,  interdum  tamen  obtusus  est, 
et  sensus  potius  oppressionis  et  ponderis, 
quam  doloris.  Difficultas  spirandi,  in  latus 
affectum  cubando  intenditur  ;  quanquam 
contrarium  nonnimquam  incidit.  Quidam 
dorso  incumbere  coguntur,  et  aegroti,  non¬ 
nullis  in  exemplis  gravioribus  spiritum,  nisi 
in  positura  erecta,  trahere  nequeunt.  Dolor 
inspiratione,  sed  magis  etiahmum  tussi,  ' 
quae  fere  constanter  urget,  adaugetur.  Sub 
initium  tussis  est  sicca,  et  quod  expuitur 
tenue,  opacum,  et  coloris  expers  est.  Morbo 
progrediente,  tussis  humidior  evadit,  spu¬ 
tum  magis  spissescit,  et  colorem  albidum, 
flavum  vel  etiam  viridem  sibi  assumit.  Non 


4 


DE  PNEUMONIA, 


ir ro  sanguine  tingitur.  Nonnunquam,  in 
aliquantum  temporis,  ex  toto  cessat. 

.  Si  progressui  morbi,  ante  tertium  vel 
quartum  diem,  non  occurratur,  signa  multo 
graviora  evadunt.  Calor  et  sitis  intendun¬ 
tur  ;  pulsus  durior,  valentior,  et  plenior  fit ; 
facies  tumescit,  et  purpurascit,  oculi  inflam¬ 
mantur,  dolor  capitis  ingravescit,  et  coma 
vel  delirium  accedit.  Tussis  quoque  plus 
molestiae  aegrotanti  facessit,  et  omnia  signa 
graviora  reddit. 

MORBI  TERMINATIONES. 


.  Pneumonia,  Resolutione,  Suppuratione, 
Gangraena  et  Effusione  plerumque  termi¬ 
natur.  , 

Imo,  Resolutione,— Pneumonia  raro 
resolutione  terminatur,  nisi  ventris  fluxu, 
profusione  urinae  sedimentum  copiose  de^ 
ponentis,  vel  sanguinis  e  naribus,  aut  venis 

Jiaemorrhoidalibus,  'comitata.  Materiei  con¬ 
cretae,  albidae,  subflavae,  aliquando  sangui¬ 
ne  tinctae,  excreatio,  ubertim  quoque  et 
facile  ejectae,  et  simul  dolorem  levantis ; 
spiritus  item  commodior,  evanescens  febris, 
et  demum  aequus  calor  cum  placido  sudore 
in  corpore  late  diffusus.  Pneumoniae  resolu-- 
tionem  antecedere  consueverunt.  Tempus, 
hujus  fi  lis  incertum  est.  '  ' 

-r- 

*  ■ 

2do,  Suppuratione,  Pigores,  pulsus  sem- 
per  mutabiles,  quanquam  plerumque  fre¬ 
quens,  .  dyspnoea  gravis,  tussis  frequentior, 
molestiae  sensus  in  latere  affecto,  decubitus 
in  latus  sanum  difficilis,  et  denique ‘doloris; 
remissio,  abscessum  formari  clare  testantur. 
Suppuratione  jam  penitus  condita,  febris 
hectica  aegrotum,  deprehendit-,  Yel  con¬ 
flictatur  cum  hac  febre,  ad  mortem  usque, 
vel  abscessus  jam  sese  'rupturus  materiem 
diffundit  in  pectus,  aut  in  pulmonum  cellu¬ 
las,  quod  cito  lethale  est. 


3tio,  Gangraena,— Haec  terminatio  ra- 

rissima  est,  et  non  nisi  in  morbo  letbali, 
aegrotis  fere  moribundis  obvenit. 

4to,  Effusione. — Haec  est  finis  longe 

creberrimus  cum  morbus  eventum  funestum 

/ 

habet.  In  sero  vel  sanguine,  vel  utroque 
plerumqu%  in  bronchia  cellulasve  pulmo¬ 
num  aeriferas,  vel  in  cavum  thoracis  e  vasis 
exhalantibus  dilatatis  vel  ruptis,  elapso  con¬ 
sistit.  In  cadaverum  incisione,  crustam  fir-, 
mam,  aliquando  mollem,  quae  ut  pulmones, 
pleura  et  mediastinum  cohaereant,  facit,  glu¬ 
ten  effusum  formare  saepe  reperitur.  Sig¬ 
na  quae  hunc  eventum  designant,  sunt,  vi¬ 
res  subito  et  insigniter  prostratae,  faciei  li¬ 
vor,  cessatio  doloris  repentina.  Sputum 
suppressum,  spiritus  admodum  difficilis  et 
sensus  oppressionis  fere  intolerabiles  haec 
signa,  brevi,  mors  ipsa  sequitur. 

DIAGNOSIS. 

Moebi  cum  quibus  Pneumonia  confundi 
potest,  sunt,  Peripneumonia  Notha,  He¬ 
patitis,  Rheumatismus,  et  Carditis. 

Peripneu77ionm  Notha  homines,  senio  et 
intemperantia  fere  confectos,  plerumque  in¬ 
vadit  ;  hieme  saepius  accedit,  et  signa,  mul¬ 
to  mitiora,  catarrhum  potius  referunt ;  sen¬ 
sus  ponderis  potius  quam  dolor  fixus  adest, 
et  sputa  per  totum  mali  decursum,  quam  in 
Pneumonia,  liberius  prodeunt. 

"  Hepatitis. — Signa  haud  dubia  Hepatiti- 
dem  a  Pneumonia  fere  discernunt.  In  He¬ 
patitide  enim  alia  est  morbi  sedes,  latus  dex¬ 
trum  semper  laborat ;  pars  affecta  nonnun- 
quam  tumet;  et  dolor  summum  humeri  dex¬ 
tri  petens,  pressura  vel  decubitu  in  latus  si¬ 
nistrum  augetur.  Febris  mitior,  in  hac  sal¬ 
tem  regione.  Hepatitidis  comes  est,  vomitus 
et  singultus  ei  interdum  superveniunt,  et 
cutis  saepe  colorem  flavum  induit. 

Rheumatismus. — Ista  species  rheumatismi, 
quae  musculos  inter  costas  occupat,  Pneu¬ 
moniam  nomiunquam  mentitur.  Signa  au¬ 
tem  in  rheumatismo  multo  mitiora  sunt,  et 
nonnulla,  ut  gravis  spirandi  difficultas  et 
tussis  assidua  desunt. 

Carditis. — In  carditide  signa  valde  obscu¬ 
ra  sunt,  tussis  enim  molesta,  et  dyspnoea 
utrisque  communes  existunt,  feliciter  au¬ 
tem  evenit,  ut  hi  morbi  diagnosi  accurate 
instituta  vix  egeant,  cum  eandem  fere  me¬ 
dendi  methodum  postulant,  palpitatio  et  syn¬ 
cope  cum  pulsu  magis'  abnormi,  carditidem 
comitantur. 


FUOGNOMS. 

Pyrexia  vehemens,  vel  respiratio  valde 
difficilis  periculum  haud  parvum  denotant. 
Si  facies  turgida  evadit,  oculi  rubri  et  suf¬ 
fusi,  labia  acida,  cum  sudoribus  circa  caput, 
collum  et  pectus  erumpentibus,  deliria,  eC 

pulsu  celeri  et  irregulari,  aeger  haud  facile 
e  tanto  discrimine  resurgit.  Tussis  frequens 
et  sicca,  dolor  acutus,  ex  uno  latere  ad  alte¬ 
rum  lancinans,  vel  partem  primum  affectam 
destituens,  ad  aliam  translatus ;  magna  in¬ 
quietudo  et  anxietas ;  urina  limpida  et  co¬ 
piosa  ;  spiritus  subito  citatus,  aliis  signis  mi¬ 
tescentibus,  morbi  gravioris  timorem  jure 
incutiunt.  In  eo  genere,  quo  magis  urget 
spirandi  difficultas,  in  statu  magis  lubrico 
versatur  aeger. 

Finem  huic  morbo  felicem  saepissime  at¬ 
tulerunt  sputa  materiae  viscidae  et  subfla- 
vae  copiosa,  libera,  sine  tussi  vehementi  fa¬ 
cile  educta,  sanguine  nonnihil  tincta.  Febris 
quoque  imminuta,  dyspnoea  minis  gravis, 
sudor  copiosus  et  universus,  eruptio  eryth- 
matica,  in  quavis  parte  externa  oborta,  urina 
turbida  sedimentum  copiose  deponens,  san¬ 
guinis  fluxus  e  naribus  vel  e  venis  haemor- 
rhoidalibus,  nec  non  aliae  evacuationes  mor¬ 
bi  cursum  feliciter  praeciderunt.  Si  Pneu¬ 
monia  lethalis  evasura  est,  aeger  plerumque 

inter  tertium  et  septimum  morbi  diem  ei 
succumbit,  ut  Cullenus  monet.  In  non¬ 
nullis  autem  exemplis,  aegri  haud  tam  cito 
pereunt,  si  enim  signa  mitiora,  sine  ulla  no¬ 
tabili  remissione,  usque  ad  diem  decimum 
vel  decimum  quartum  perstiterint,  suppura^ 
tionis  factae,  vel  instantis  summum  imminet 
periculum.  In  prognosi  itaque  statuenda, 
ad  morbi  durationem  sedulo  respicere  mul¬ 
tum  interest. 

DE  CAUSIS  PNEUMONIjE. 

« 

Tempora  anni  aeque  ac  coeli  varietates 
subitas  ad  morbos  excitandos  plurimum  ju¬ 
vare,  neminem  latet.  Idcirco  per  autum¬ 
num,  terris  sub  septentrione  positis  pericu¬ 
lum  maximum  est.  Hic  morbus  tempera¬ 
mento  sanguineo  praeditos  prae  reliquis  ag¬ 
greditur,  saepe  etiam  rusticos,  et  ‘‘  duro  jam 
‘‘  fractos  membra  labore.”  Sequitur,  ut  om¬ 
nia  quae  plus  minusve  ad  constitutionem 
sanguineam  faciendam  valent,  corpus  Pneu- 

moniae  obnoxium  reddant.  Juvenes  ple¬ 
rumque  potius  quam  aetate  provectiores, 
tentat  viros  quam  feminas.  Multi  opinati 
sunt  ad  hoc  vitium  pectus  angustum  propen¬ 
sionem  dare.  Sanguinis  mora  a  pulmone  ad 
cor  redeuntis,  opportunitate  ad  congestum 
faciendum  data,  aliquando  morbum  movere 
consuevit.  Omnes  nervos  contendisse  di¬ 
cendo,  cantando,  summum  montem  nimis 
celeriter  petendo,  fistulam  tubamve  inflando, 
haud  dubie  Pneumoniae  locum  saepe  prae¬ 
bet.  Porro  etiam  arsenici,  sulphuris,  acidi 
muriatici,  et  aliorum  admodum  nocentium 
vapores,  inter  causas  morbi  ultimas  haberi 
juste  debent.  Haud  raro  annectitur  Pneu¬ 
monia  ad  phthisin,  erysipelas,  haemorrhoi- 
dem,  scorbutum  et  anginam.  Catarrhus  sae¬ 
pe  rubeolaque  in  Pneumoniam  gradatim  la- 
buntur.  Interdum,  sed  perraro,  malum 
publice  grassatur,  aliquando  corpus  ei  as¬ 
suetum  fit.  Prigus  admotum  corpori  cale¬ 
facto  frequentissime  causa  Pneumoniae  est. 
Unde  necesse  est  ut  cutis  exhalatio  impe¬ 
diatur,  astrictis  vasis  extremis,  et  spiraculis 

cutis  frigore  occlusis.  Cutis  pallor  simul 
adest ;  ex  quo  intelligitur  vasorum  contrac¬ 
tionem  modo  dictam  intus  penetrare,  et  san¬ 
guinis  circuitum  externam  aliquatenus  im¬ 
pedire.  Exhalatione  per  cutem  et  sangui¬ 
nis  circuitu  in  superficie  corporis  ita  obstruc¬ 
tis,  materia  perspirabilis,  et  ipse  sanguis  ad 
interiora,  praecipue  pulmones,  impelluntur. 
Unde  fit  congestus.  Hic  sane  pulmonum 
vasis  stimulo  est,  insequitur  commotio  cor¬ 
poris  totius.  Natura  ad  sanitatem  spectans 
febrem  excitat ;  quae  tametsi  ad  exhalatio¬ 
nem  liberam  restituendam  semper  satis 
convenit,  raro  congestum  internum  tollit. 
Hic  contra  crescit,  inflammationem  mo¬ 
vet,  signaque  pneumoniae  cito  parit.  Eo- 
demque  modo  de  congestu  in  pleura  ali¬ 
isque  partibus  vicinis  judico.  Hac  ratio¬ 
ne  Pneumoniae  explanari  potest,  quando- 
cunque  a  frigidis  ventis  ad  virum  cale¬ 
factum  adspirantibus,  a  potu  gelido,  et 
coelo  admodum  variante,  recta  profluit.  Ic¬ 
tus  lapsusque  graves,  pulmonum  vulnera  ac 
omnia  hisce  similia,  inter  causas  mali  exci- 

tantes,  de  quo  disputamus,  recenseri  recte 
solent.  ' 


SECTIO  CADAVERUM. 

\  * 

.  Cadaveribus  sectione  inspectis,  pleura 
naturali  crassior  ;  et  quodammodo  spongiosa 

invenitur.  Plurima  vasa  minima,  sanguine 

.  '  .  ... 

fluido  scatentia,  superficiem  ejus  obsidentia 

reperiuntur.  Lymphae  quoque  coagulabitis 
pellicula  superficiem  ejus  obducit.  Hujus 
strati  crassities  varia  est.  In  thoracis  cavi¬ 
tate  invenitur  fluidum  serosum,  in  quo  mul¬ 
tae  lymphae  coagulabitis  laminae  suspensae 
observantur.  Interdum  cum  hocce  fluido 
commiscetur  pus.  Adhaesiones  pleurae 
pulmonalis,  et  pleurae  costalis  ;  quae  a  flui-, 
do  interposito  lymphaque  coagulabili  effi¬ 
ciuntur,  apparent.  Haec  lympha  in  telam 
cellularem  vertitur,  vasaque  ejus  cera  liqui¬ 
da  ita  distendi  possunt  ut  manifesto  videan¬ 
tur.  In  multis  hominibus  post  mortem 
adhaesiones  pleurae  pulmonalis  et  pleurae  - 

costalis  observantur,  quamvis  dum  viverent, 
nulla  signa  inflammationis  sese  prodiderant. 

RATIO  MEDENDI. 

In  hujus  morbi  tractatione  regimen  an- 
tiphlogisticum  sedulo  adhibendum  est. 
Omnes  causae  summa  cura  evitandae  sunt, 
quae  sive  mentem,  sive  corpus,  irritare  in¬ 
veniantur. 

Sanguinis  detractio  libera  et  saepe  repe¬ 
tita,  in  plerisque  hujus  morbi  exemplis,  re¬ 
medium  ei  maxime  accommodatum  est; 
non  tamen  in  omnibus  casibus  ad  id  confu¬ 
gere  licet ;  hos  autem  recte  discernere  pru¬ 
dentis  et  exercitati  medici  est,  vel  si  san¬ 
guis  mittendus  est,  modum  statuere.  ■  De 
hac  re  nulla  regula  generalis  tradi  potest, 
nisi  ut  vires  aegri  sedulo  perpendamus ;  nec 
etiam  hic  deest  omnis  errandi  causa,  nam 
exempla  subinde  occurrunt,  cum  magna  de¬ 
bilitate  conjuncta,  quibus  tamen  vena  caute 
pertusa  summum  auxilium  afferat.  Ideo 

copia  sanguinis  emittendi  pro  morbi  vehe¬ 
mentia,  et  aegri  viribus,  metienda  est,  donec 
dolor  et  spirandi  difficultas  aliquantum  sese 
remiserint.  Sanguis  ex  amplo  vulnere  su¬ 
bito  detrahendus  est,  donec  arteriarum  pul¬ 
sus  semet  submittant,  vel  proclivitas  ad  ani¬ 
mi  deliquium  superveniat.  Raro  evenit, 
ut  una  sanguinis  detractio,  utcunque  am¬ 
pla,  morbum  vincat ;  saepe  enim  dolor,  et 
spirandi  difficultas,  quae  sanguinis  missio 
mitigavit,  pristinis  viribus  brevi  redeunt; 
quod  si  accidat  sanguis  eadem  copia  iterum 
detrahendus  est,  etiamque  si  res  postulet, 
eodem  die  repetatur.  Aegri  saepenumero 
secundam  vel  tertiam  sanguinis  detraction¬ 
em  melius  quam  primam  ferunt.  In  aetate 
valde  provecta  hoc  remedium  parum  idon¬ 
eum  est,  nisi  signa  inflammatoria  vehemen¬ 
ter  urgeant ;  tunc  cauta  sanguinis  detractio 
pro  signorum  ratione  et  aegri  viribus  insti¬ 
tuenda  est.  Nam  in  omnibus  fere  exemplis 
sola  salutis  redeuntis  spes  ex  hac  evacua¬ 
tione  prudenter  facta  pendet.  Dr.  Gregoey 
trium  dierum  spatio  sanguinem  ad  octogin¬ 
ta  vel  etiam  centum  uncias  detraxit. 

*  Epispastica. — Vesicantium  usus  primis 
morbi  diebus,  frequentem  sanguinis  detrac¬ 
tionem  saepe  minus  necessariam  reddit. 
Epispasticum  amplum  adhiberi  debet  statim 
post  primam  sanguinis  detractionem  ;  vel  si 
admoveatur  principio,  sanguis  educendus  est 
priusquam  irritationem  excitet. 

Digitalis  Purpurea. — Hoc  remedium 
summi  momenti  esse  videtur,  in  pulmo¬ 
num  et  thoracis  morbis  inflammatoriis  de¬ 
pellendis,  si  post  primam  venaesection- 
em  et  vesicatorii  applicationem  adhibea¬ 
tur.  Primum  arteriarum  pulsus  minus 
validos  et  frequentes  reddit,  et  tussim 
compescit ;  unde  utilissima  evadit  in  hujus 
morbi  curatione,  praesertim  quum  in  pro- 
recta  aetate  occurrit.  Morbi  principio  adhi¬ 
bita,  saepe  (etiam)  alteram  sanguinis  detrac¬ 
tionem  et  in 'multis  exemplis  tertiam  super¬ 
vacaneam  reddit.  Quoniam  in  hoc  morbo 
vomitus  periculo  haud  vacat,  et  quoniam 
ex  hujus  remedii  usu  hic  eflectus  interdum 
oritur,  nisi  cautissime  adhibeatur  :  ut  dosis 
accuratius  definiatur,  tincturam  adhibere  me- 

lius  erit ;  namque  ejus  ope,  aeque  ac  pulve¬ 
ris  usu,  signorum  remissio  obtineri  potest. 

Potus  lenes,  diluentesque  tepidi  hauriri 
possunt,  quidam  praecipiunt  in  iis  ut  solva¬ 
tur  nitrum,  vel  admisceantur  acida,  horum 
autem  prius,  quoniam  revera  nullius  mo¬ 
menti  est,  omittere  praestabit. 

Purgantia  in  hac,  haud  secus  quam  in 
aliis  inflammationibus,  quae  sanguinis  de¬ 
tractione  egeant,  utilia  reperiuntur,  etsi  qui¬ 
dam  medici  de  iis  in  Pneumonia  tuto  adhi¬ 
bendis,  propter  gravem  irritationem,  et  spu¬ 
ta  exinde  repressa,  dubitarunt ;  et  sane  di¬ 
arrhoea  sub  initio  hujus  morbi  sponte  mota 
raro  aliquid  auxilii  attuht.  Cathartica  leni¬ 
ora  ex  iis,  quae  refrigerant,  parata,  beneficio 
haud  carent ;  intestina  enim  ex  materia  acri 
et  stimulante  satis  purgant,  et  sanguinem 
e  capite  et  pectore  inferiora  versus  avertunt. 
Enemata  emollientia  ad  alvum  laxam  tenen¬ 
dam  bene  conveniunt. 

Expectorantia, — Parum  utilitatis  ex  iis 

expectandum  est.  Substantiae  mucilagino- 

sae  utiles  esse  possunt,  materiam  extussitam 

\ 

meliorem  reddendo,  et  partes  a  materia  irri¬ 
tante  defendendo.  Nullus  bonus  effectus 
unquam  derivatur  ex  expectorantibus  gum- 
mi-resinosis,  veluti  assafoetida,  ammoniacq, 
galbano,  etc.  Aquae  calidae  vapores  in  pul¬ 
mones  inhalati,  longe  utiliores  sunt.  Ex¬ 
pectorantia  antimonialia,  quippe  quae  vomi¬ 
tum  inducere  minentur  potius  omittenda 
sunt. 

Emetica, — Haec  non  sine  magno  periculo 
adhiberi  possunt.  Boni  effectus  ex  nausea 
quam  gignunt  oriundi,  ex  aliorum  remedio¬ 
rum  usu,  quae  his  praestant,  obtinere  pos¬ 
sunt.  Emetica  eMem  dosi  administrata,  ef¬ 
fectus  adeo  diversos  in  diversis  hominibus 
praestant,  ut  ex  minima  dosi  vomitus  acci¬ 
dere  periclitetur. 

Opiata,  ineunte  hoc  morbo,  antequam 
sanguinis  detractio  et  epispastiea  dolorem 
et  respirationem  difficilem  sublevarint,  po- 

tius  nocent,  et  expectorationem  male  cohi¬ 
bere  dicuntur ;  in  provectiore  autem  Pneu¬ 
moniae  gradu,  cum  tussis  potissimum  mo¬ 
lesta  dolorem  adauget,  et  somnum  interpel¬ 
lat  ;  Opium  una  cum  remediis  expectoratio¬ 
nem  moventibus  maximo  cum  beneficio  ad¬ 
hibetur.  Mucilaginosa  quoque  tussim  de¬ 
finiunt. 

Diaphoretica, — Etsi  hic  morbus  sudore 
sponte  aborto  interdum  solvatur,  haec  eva¬ 
cuatio  vix  unquam  arte  excitanda  est.  Per 
totum  hujus  mali  decursum,  aeger  in  lecto 
detinendus  est,  capite  et  humeris,  quantum 
fieri  potest,  elevatis,  cubiculum,  in  quo  de¬ 
cumbit,  in  media  temperie  servandum  est. 
Vires  cibo  leviter  nutrjente  sustinendae 
sunt,  et  potus  tepidi,  tenues,  et  diluentes, 
cum  acidis  vegetabilibus  commisti  pro  libito 
propinandi.  Ab  omni  frigores  accessu  diu 
cavendum,  et  omne  intemperantiae  genus 
fugiendum  ;  non  alia  enim  infiammatio  ad 
redeundum  adeo  proclivis  existit. 

